એટીએસની ટીમે કિશોર રાઠોડની ધરપકડ કરવા માટે અલગ અલગ ટીમ બનાવી છે. એટીએસના ઉચ્ચ અધિકારીઓને એવી આશંકા છેકે કિશોર રાઠોડ છેલ્લા ઘણા સમયથી મહારાષ્ટ્ર અથવા તો ગુજરાતમાં છુપાયો છે. એટીએસનાં સૂત્રોના જણાવ્યા અનુસાર કિશોર રાઠોડને પકડવા માટે એટીએસની ટીમ મુંબઇ, પુના, સોલાપુર જઇને આવી છે પરંતુ તેનો પત્તો હજુ સુધી લાગ્યો નથી. ત્યારે અધિકારીઓનું એવું પણ માનવું છે કે કિશોર રાઠોડને છુપાવવા માટે અંડરવર્લ્ડના કેટલાક નામાંકિત લોકોએ તેને મદદ કરી છે અને તેમની છત્રછાયા હેઠળ મહારાષ્ટ્રમાં તે છુપાયો છે.